شەفەق نیوز/ وە چەودیریکردن نێچیروان بارزانی سەرۆک هەرێم کوردستان، هەردوگ مەکتەب سیاسی پارتی و یەکێتی، ئمڕوو چوارشەممە، لە شار هەولێر پایتەخت هەرێم کوردستان گردەو بوون.
دڵشاد شەهاب راوێژکار سەرۆک هەرێم کوردستان ئەرا ئاژانس شەفەق نیوز وت: دویای ئەو سەردانە لەلایەن سەرۆک هەرێم ئەرا سلێمانی، و لەچوارچێوەی ئەو تەقەلایە ئەرا نزیکەوکردن ناوبەین لایەن وهیزەیل سیاسی لە هەرێم کوردستان، ئەوەسا هەردوگ نوسینگەی سیاسی دوو حزبەگە ئمڕوو لە سەرۆکایەتی هەرێم کوردستان گردەوبوینیگ ئەنجام دەن.
رووژ یەکشەممەی گوزەشتە، نێچیروان بارزانی سەرۆک هەرێم کوردستان، لەمەوقەی سەردانکردنی ئەرا سلێمانی راگەیان رەسیمنە زەمینەیگ ئەرا چارەکردن بەسیان سیاسی لە هەرێم کوردستان و گشت عراق، و سەرکەفتن لە وسانن جەنگ راگەیانن ناوبەین پارتی و یەکێتی راگەیان.
